Viborger Samler, 1839-05-04
Udenlandske Efterretninger. Frankrig. Debatterne angaaende Mauguins Jntervellationer have ført til det Resultat, at Hr. Thiers og hans Venner have befæstet deres Jndflydelse i Kammeret og det paa Marschal Soults Bekostning, hvem det vil blive umuligt at danne et Ministerium, hvilket han selv skal om Morgenen den 24de have tilskrevet Kongen, efterat Hs. Maj. en stor Deel af Natten havde havt en Conference med Hr. Thiers. Den 24de gik derpaa et Rygte om et Ministerium med Admiral Duperre som Conseilspræsident og Marineminister, Thiers, Maison, Dupin, Passe, Vivien og Defaure, hvilken Combination imidlertid ogsaa er røget i Lyset. Efterat Hr. Odillon Barrot i Kammerets Møde den 23de f. M. havde holdt en glimrende Tale, der modtoges med stormende bifald, i hvilken han erklærede, at den nuværende Kamp, der allerede havde bestaaet i to Aar, førtes mellem de sande Principer for det nyere constitutionelle Monarchie og dem for det gamle Monarchie, søgte Hr. Guizot at gjendrive ham og paastod, at Landets største Majoritet hyldede hans – den conservative – Anskuelse, samt yttrede det Ønske, i Kammeret at finde en compact Majoritet til at drive denne Anskuelse igjennem. – Hr. Cunin-Gridaines paafølgende Yttring, at Forsoningens Aand endnu stedse var den dominerende i Kammeret og gjorde de største Fremskridt, vakte en uhyre og næsten ustandselig Latter. Hr. Mauquin drog derimod det Resultat af Debatterne, at Kronen siden den 23de Marts havde givet efter i Alt saavel med Hensyn til Sager som Personer, og at Skylden for at intet Ministerium var kommet istand, laae hos den, til hvem dets Sammensættelse var overdragen. Girod kom endnu med den naive bemærkning, at der jo virkeligen existerede et Ministerium. - Den 25de gik atter Rygtet og Dannelsen af et Ministerium af høire Centrum, der igjen fulgtes af de usand synligste og fornuftstridigste Spaadomme. Det allergaleste meddeler Commerre, der nemlig vil vide, at man ganske har opgivet Dannelsen af et parlamentarisk Cabinet, og at man, stolende paa Kammerets Langmodighed, har besluttet ved det nærværende Quasiministerium at lade andrage paa Budgettet og efter Bevilgningen (?) af dette at ende Sessionen. Herved synes man at glemme at Hr. Mauguin har erklæret, for det Tilfælde, at intet Ministerium kom istand inden fire Dage, at andrage paa en Adresse til Kronen, og at den venstre Halvdeel af Kammeret allerede den 26de har raadslaaet over denne Gjenstand. Spørgsmaalene ere 1) Skal der andrages paa en Adresse, 2) i hvilken Form skal den affattes, 3) af hvem skal Udkastet forfattes, Ved Postens Afgang var endnu ingen Beslutning fattet. – Hr. Odillon Barrot og Hr. Ganneron have ogsaa begge sammenkaldt deres Tilhængere til nye Forsamlinger. Kammeret, der efter Tilendebringelsen af Debatterne over Hr. Mauguins Jnterrellationer var prorogeret paa ubestemt Tid, skal være sammenkaldt til den 27de, for i Bureaulerne at foretage den forberedende Raadslagning til Budgettet; men flere Deputerede have undslaaet sig for at deeltage heri, saalænge intet definitivt Cabinet er udnævnt. Mærkelig er ogsaa Hr. Passus første Soiree som Kammerpræsident den 25de April, der var besøgt af alle det moleske Ministeriums Modstandere og indeholdt det fuldstændigste Beviis for Udsoningen mellem Kammerpræsidenten og den venstre Halvdeel af Kammeret. Dupin feteres paa alle Maader og drages til Kongens Taffel, men har ubønhørlig afslaaet Begjæringen om at danne et Cabinet af høire Centrum. Erklæringerne og Express i det sidste Kammermøde vare af mindre Betydenhed. – En Committee af Actionairerne i Journalen La Presse har indklaget Redacteuren Hr. Emil Girardin for Handelsretten.